b'\n_START_ARTICLE_\nSpodnje Jezersko\n_START_SECTION_\nNahajali\xc5\xa1\xc4\x8de lehnjaka\n_START_PARAGRAPH_\nNa levem bregu reke Kokre na nadmorski vi\xc5\xa1ini 825 m, okoli 2\xc2\xa0km od Spodnjega Jezerskega je ve\xc4\x8dje nahajali\xc5\xa1\xc4\x8de lehnjaka kvartarne starosti. Debelina lehnjaka zna\xc5\xa1a na vzhodnem koncu 20 m, proti zahodu pa se izklini. Je eden najve\xc4\x8djih in najdebelej\xc5\xa1ih lehnjakovih skladov v Sloveniji. V svetlorjavkastem lehnjaku je lepo ohranjena struktura okamenelih mahov, stebel, listov in korenin. Na Gorenjskem so lehnjak v\xc4\x8dasih uporabljali predvsem za klesance in stavbne detajle, od 19. stoletja naprej pa z njim oblagajo stavbe. Lehnjak ob\xc4\x8dasno izkori\xc5\xa1\xc4\x8da podjetje Marmor Hotavlje. Izkori\xc5\xa1\xc4\x8danje je omejeno, predvsem za potrebe restavriranja in v obsegu, ko so \xc5\xa1e ohranjene zna\xc4\x8dilnosti lehnjakovega sklada.'